|  |  |
| --- | --- |
|  |  |
| Република Србија |
| Аутономна покрајина Војводина |
| ГРАД КИКИНДА**ГРАДОНАЧЕЛНИК**Број: V-320-21/2023-2 Дана: 10.05.2023. године К и к и н д а |
| Трг српских добровољаца 12, 23300 Кикинда, тел 0230/410-105, e-mail: gradonacelnik@kikinda.org.rs |

На основу члана 13. Закона о подстицајима у пољопривреди и руралном развоју („Сл. гласник РС“, бр.10/2013, 142/2014, 103/2015 и 101/2016), Одлуке о буџету Града Кикинде за 2023. годину са пројекцијама на 2024. и 2025. годину („Сл. лист Града Кикинде“, број 32/2023), а у складу са Програмом подршке спровођења пољопривредне политике и политике руралног развоја Градa Кикиндe број III – 07-320-19/2022 од 01.03.2023. године, Градоначелник Града Кикинде, расписује

**ЈАВНИ ПОЗИВ**

**Банкама заинтересованим за краткорочно кредитирање регистрованих пољопривредних газдинстава на територији Града Кикинде, уз учешће Града Кикинде у субвенционисању**

**I**

Јавни позив упућује се банкама које су заинтересоване да краткорочно кредитирају на период од 12 месеци регистрована пољопривредна газдинства са територије Града Кикинде (у даљем тексту : Град) за набавку обртних средстава уз учешће Града у субвениционисању целокупне накнаде и камате.

Банке подносе Градској управи Града Кикинде захтев за сарадњу у оквиру мере за субвенционисање накнада обраде кредита и камате за набавку обртних средстава.

**II**

**-Услови које банке треба да испуне –**

* да примењују каматну стопу до **12,5%** на годишњем ниво, фиксно, на износ реаализованог кредита
* да краткорочно кредитирају набавку обртних средстава за пољопривредна газдинства која су уписана у Регистар пољопривредних газдинстава са aктивним стaтусoм
* да пољопривредним газдинствима из тачке 1. одобре само један кредит који се исплаћује у динарима, без валутне клаузуле, који не може бити мањи од 100.000,00 динара нити већи од 500.000,00 динара и то на период од 12 месеци
* да сваки кредит одобрен регистрованом пољопривредном газдинству Град субвенционише накнаду и камату на одобрене кредите у износу од 100%
* да сав ризик одобрења и наплате кредита од корисника кредита сноси банка
* средства којима ће Град субвенционисати накнаду и камату на додељене кредите износи 800.000,00 динара и обезбеђена су у буџету Града Кикинде за 2023. годину

Исплата субвенционисане накнаде и камате вршиће се према редоследу подношења захтева за доделу кредита, а најкасније до утрошка расположивих средстава.

**III**

**Право учешћа по овом јавном позиву имају банке**

* + које су регистроване за обављање банкарских послова ( доставити извод из АПР- а не старије од 30 дана.)
	+ које имају пословну јединицу на територији Града Кикинде
	+ које доставе захтев за сарадњу у складу са овим јавним позивом

Након разматрања приспелих захтева банака, са банкама које испуњавају услове наведене у јавном позиву градоначелник Града Кикинде закључиће споразум о међусобним правима и обавезама.

**IV**

**-Начин подношења пријаве-**

Потписане и оверене захтеве неопходно доставити на писарницу Градске управе Кикинда, путем поште или лично, сваког радног дана до 15 часова, ул. Трг српских добровољаца бр. 12 Кикинда, у затвореним ковертама са назнаком, Град Кикинда, Градска управа, Одсек за пољопривреду,“ Јавни позив банкама заинтересованим за краткорочно кредитирање регистрованих пољопривредних газдинстава са територије Града Кикинде уз учешће Града у суфинансирању камате и накнаде трошкова обраде кредита за набавку обртних средстава'' .

V

**-Рок за подношење пријава –**

Рок за подношење понуда је 8 дана од објављивања у електронским и локалним медијима, односно закључно са даном 24.05.2023. године.

**VI**

**-Контакт за додатне иформације-**

Додатне информације могу се добити путем телефона: 0230/315-902 и 315-906.

**VII**

**-Информације о преузимању текста позива –**

Текст јавног позива може се преузети са web презентације Града Кикинде ([www.kikinda.rs](http://www.kikinda.rs)) и на огласној табли Градске управе Града Кикинде.

  **ГРАДОНАЧЕЛНИК**

 **Никола Лукач**